**Max Wärn** (s. 10. kesäkuuta 1988 Helsinki) on suomalainen entinen jääkiekkoilija. Hän oli pelipaikaltaan vasen laitahyökkääjä, mutta Wärn osasi pelata myös keskellä. Häntä luonnehdittiin pelityyliltään voimahyökkääjäksi.

Ura
---

### Seuraura

Wärn on Helsingin IFK:n kasvatti. Hän aloitti jääkiekon viisivuotiaana Calle Branderin kiekkokoulussa. Wärn voitti HIFK:ssa B-nuorten Suomenmestaruuden vuonna 2005. Dallas Stars varasi hänet viidennellä kierroksella 150. pelaajana NHL:n varaustilaisuudessa 2006. Wärn nostettiin HIFK:n SM-liigarinkiin kaudeksi 2006–2007, joka jäi kuitenkin hyvin lyhyeksi loukkaantumisen takia. Hän pelasi A-nuorten runkosarjassa vain 13 ottelua, mutta toipui kevätkaudella ja oli kevään 2007 pudostuspeleissä HIFK:n paras pistemies tehoilla 4+6=10. Wärn voitti kauden päätteeksi A-nuorten SM-pronssia. Hän pelasi kauden aikana myös yhden SM-liigaottelun.

Kausi 2007–2008 oli Wärnin tulokaskausi SM-liigassa. Hän pelasi yhteensä 27 runkosarjaottelua ilman tehopisteitä ja keräten kuusi jäähyminuuttia. Otteluistaan neljä Wärn pelasi lainalla Hämeenlinnan Pallokerhossa ennen maajoukkuetaukoa marras-joulukuun vaihteessa 2007. Hän pelasi kuitenkin ison osan kaudestaan myös Mestiksessä, alle 20-vuotiaiden maajoukkueessa ja Kiekko-Vantaassa sekä HIFK:n A-nuorissa.

Wärn murtautui HIFK:n kokoonpanoon kaudella 2008–2009, jolloin hän pelasi 51 runkosarjaottelua tehopistein 5+11=16. SM-liigauransa avausmaalin Wärn teki 22. tammikuuta 2009 vieraissa Espoo Bluesia vastaan. Hänet palkittiin ottelun *Ilta-Sanomien* kahden tähden tähtipelaajana. Wärn ei tehnyt syyskaudella kovin paljon tehopisteitä, mutta tulosta alkoi tulla kevätkaudella, kun hän pääsi pelaamaan HIFK:n ykkösketjussa Kim Hirschovitsin ja Ilkka Pikkaraisen rinnalla. Huhtikuussa 2009 Wärn teki kaksivuotisen jatkosopimuksen HIFK:n kanssa. Hän voitti Suomenmestaruuden keväällä 2011.

Huhtikuussa 2011 Wärn teki kaksivuotisen sopimuksen Pelicansin kanssa. Hän siirtyi joukkueeseen Wärniä HIFK:ssa valmentaneen Kari Jalosen vanavedessä hakemaan lisävastuuta. Jalonen siirtyi kuitenkin ennen kauden 2011–2012 alkua KHL:ään. Wärn pelasi kuitenkin Kai Suikkasen alaisuudessa pirteän syyskauden. Hän kuitenkin loukkaantui marraskuussa 2011 ja Wärn palasi kaukaloihin helmikuussa 2012. Kevätkaudella hänen tehonsa jäivät vähäiseksi ja Wärnin rooli pieneni kevätkaudella. Hänen rikkonainen kautensa pilasi lopulta läpimurron. Wärn onnistui maalinteossa syyskauden jälkeen ensimmäisen kerran vasta toisessa välieräottelussa 5. huhtikuuta 2012 vieraissa Espoo Bluesia vastaan. Hän voitti kauden päätteeksi SM-hopeaa.

Wärn ei pelannut toista sopimuskauttaan Pelicansissa, vaan siirtyi suuremman roolin perässä kaksivuotisella sopimuksella JYPiin kaudeksi 2012–2013. Hän teki runkosarjassa 46 ottelussa vain 12 tehopistettä, mutta voitti joukkueen sisäisen piste- ja maalipörssin kevään 2013 pudotuspeleissä tehoilla 4+4=8. Wärn voitti kauden päätteeksi SM-pronssia. Kaudella 2013–2014 hän rikkoi SM-liigan yhden kauden piste-ennätyksensä tehoilla 14+21=35, joilla Wärn oli JYPin kolmanneksi paras pistemies. Hän pelasi vahvasti varsinkin syyskaudella, mutta Wärnin kevätkausi jäi kuitenkin tehottomammaksi ja hänen otteissaan näkyi myös yliyrittämistä. European Trophy -turnauksessa Wärn oli JYPin paras maalintekijä tehtyään alkulohkossa ja pudotuspeleissä yhteensä seitsemän osumaa. Turnaus päättyi mestaruuteen.

Kaudeksi 2014–2015 Wärn siirtyi vuoden mittaisella sopimuksella KHL:n laajennusjoukkue HK Sotšiin. Hän jakoi pudotuspeleissä joukkueen sisäisen tehotilaston voiton Roman Derljukin kanssa lukemalla +1. Toukokuussa 2015 Wärn teki Sotšin kanssa kaksivuotisen jatkosopimuksen. Kauden 2015–2016 jälkeen, maaliskuussa 2016 hänen sopimuksensa kuitenkin purettiin. Wärn siirtyi kaudeksi 2016–2017 KHL:n kiinalaisen laajennusjoukkue Kunlun Red Starin riveihin.

Wärn siirtyi kaudeksi 2017–2018 kaksivuotisella sopimuksella Ruotsin SHL-liigan HV71:een. Lokakuussa 2018 hän siirtyi loppukauden 2018–2019 kattavalla sopimuksella KHL-joukkue Jokereihin oltuaan alkukauden ilman sopimusta. Wärnin kausi jäi kuitenkin loukkaantumisten vuoksi vain 25 ottelun mittaiseksi. Helmikuussa 2019 hänen kautensa todettiin päättyneeksi.

Helmikuussa 2020 Wärn ilmoitti lopettavansa uransa. Hän ei ole kommentoinut päätöstään julkisesti.

### Maajoukkueura

Wärn pelasi alle 20-vuotiaiden MM-kilpailuissa vuonna 2008 sekä alle 18-vuotiaiden MM-kilpailuissa vuosina 2005 ja 2006, joista jälkimmäinen turnaus päättyi hopeaan. Hän toimi siinä Suomen varakapteenina. Vuoden 2005 turnauksessa Wärn palkittiin Saksaa vastaan pelatun alkulohkon ottelun päätteeksi Suomen ottelun parhaana pelaajana. Hän on toiminut myös alle 17-vuotiaiden maajoukkueen kapteenina.

Suomen A-maajoukkueessa Wärn on pelannut 16 ottelua tehopistein 1+3=4. Hän teki A-maajoukkuedebyyttinsä 2. huhtikuuta 2009 Budapestissä Unkaria vastaan. Wärnin ensimmäinen A-maajoukkuemaali syntyi Euro Hockey Challengessa 8. huhtikuuta 2016 Turun HK Areenalla Slovakiaa vastaan. Hän putosi lopulta viimeisten joukossa vuoden 2016 MM-kisajoukkueesta.

Muuta
-----

Wärnin isoveli Jon on pelannut myös jääkiekkoa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2004–2005 | HIFK | A-SM | 4 | 0 | 0 | 0 | 0 | 2 | 0 | 0 | 0 | 0 |  |  |  |  |  |  | U18 | 6 | 1 | 1 | 2 | 16 |
| 2005–2006 | HIFK | A-SM | 24 | 3 | 10 | 13 | 39 | – | – | – | – | – |  |  |  |  |  |  | U18 | 5 | 2 | 1 | 3 | 6 |
| 2006–2007 | HIFK | A-SM | 13 | 5 | 6 | 11 | 10 | 10 | 4 | 6 | 10 | 6 |
|  | HIFK | SM-liiga | 1 | 0 | 0 | 0 | 0 | – | – | – | – | – |
| 2007–2008 | Suomi U20 | Mestis | 4 | 0 | 0 | 0 | 4 | – | – | – | – | – |  |  |  |  |  |  | JMM | 6 | 1 | 1 | 2 | 6 |
|  | Kiekko-Vantaa | Mestis | 1 | 2 | 0 | 2 | 0 | – | – | – | – | – |
|  | HPK | SM-liiga | 4 | 0 | 0 | 0 | 0 | – | – | – | – | – |
|  | HIFK | A-SM | 14 | 3 | 3 | 6 | 12 | – | – | – | – | – |
|  | HIFK | SM-liiga | 23 | 0 | 0 | 0 | 6 | 5 | 0 | 0 | 0 | 0 |
| 2008–2009 | HIFK | SM-liiga | 51 | 5 | 11 | 16 | 26 | 2 | 0 | 0 | 0 | 0 |
| 2009–2010 | Kiekko-Vantaa | Mestis | 4 | 2 | 1 | 3 | 2 | – | – | – | – | – |
|  | HIFK | SM-liiga | 35 | 5 | 6 | 11 | 45 | 3 | 0 | 0 | 0 | 0 |
| 2010–2011 | Kiekko-Vantaa | Mestis | 1 | 0 | 0 | 0 | 2 | – | – | – | – | – |
|  | HIFK | SM-liiga | 43 | 6 | 6 | 12 | 31 | 10 | 1 | 2 | 3 | 6 | Kanada-malja |
| 2011–2012 | Pelicans | SM-liiga | 35 | 9 | 7 | 16 | 39 | 17 | 2 | 0 | 2 | 8 |
| 2012–2013 | JYP | SM-liiga | 46 | 7 | 5 | 12 | 14 | 10 | 4 | 4 | 8 | 8 |
| 2013–2014 | JYP | SM-liiga | 60 | 14 | 21 | 35 | 44 | 4 | 1 | 3 | 4 | 4 |
| 2014–2015 | HK Sotši | KHL | 60 | 12 | 7 | 19 | 43 | 4 | 0 | 0 | 0 | 0 |
| 2015–2016 | HK Sotši | KHL | 43 | 3 | 8 | 11 | 27 | 4 | 0 | 0 | 0 | 0 |
| 2016–2017 | Kunlun Red Star | KHL | 32 | 10 | 7 | 17 | 28 | 5 | 0 | 1 | 1 | 4 |
| 2017–2018 | HV71 | SHL | 49 | 10 | 8 | 18 | 16 | 2 | 1 | 1 | 2 | 4 |
| 2018–2019 | Jokerit | KHL | 25 | 4 | 0 | 4 | 20 | – | – | – | – | – |
| 2019–2020 | Lausanne HC | NLA | 2 | 0 | 0 | 0 | 2 | – | – | – | – | – |
| 4 kautta | yhteensä | KHL | 160 | 29 | 22 | 51 | 118 | 13 | 0 | 1 | 1 | 4 |
| 8 kautta | yhteensä | SM-liiga | 298 | 46 | 56 | 102 | 201 | 51 | 8 | 9 | 17 | 26 |
| 1 kausi | yhteensä | SHL | 49 | 10 | 8 | 18 | 16 | 2 | 1 | 1 | 2 | 4 |
| 1 kausi | yhteensä | NLA | 2 | 0 | 0 | 0 | 2 | – | – | – | – | – |

Lähteet
-------

* Max Wärn The Internet Hockey Databasessa (englanniksi)
* Max Wärn Eurohockey-sivustolla (englanniksi)
* Max Wärn *Elite Prospects*. Everysport Media Group AB.  (englanniksi)

### Viitteet

1. ↑  Ilola, Lauri: Pelicansin pelaajakortit 2011–2012: Max Wärn *ESS.fi*.  1.3.2012. Mediatalo ESA Oy. Viitattu 13.6.2013.
2. ↑  Max Wärn The Internet Hockey Databasessa (englanniksi)
3. 1 2 3 4 5 6 7 8  Max Wärn *Elite Prospects*. Everysport Media Group AB.  (englanniksi)
4. 1 2  Keskitalo, Oskari; Saatsi, Samu: Pelicansin pelaaja-arvostelut 2011–2012 *Jatkoaika.com*.  7.5.2012. Jatkoaika r.y. Viitattu 13.6.2013.
5. ↑  Laine, Sami: Wärn ja Pöysti elävät unelmaansa *Jatkoaika.com*.  14.3.2008. Jatkoaika r.y. Viitattu 21.4.2011.
6. ↑  Max Wärn HPK:hon, Jarrett siirtyy Jokereihin *hpk.fi*.  29.11.2007. HPK Liiga Oy. Viitattu 21.4.2011. [vanhentunut linkki]
7. ↑  Tilastot – Liiga *liiga.fi*.  22.1.2009. Jääkiekon SM-liiga Oy. Viitattu 21.4.2011.
8. ↑  Vuori, Mikko: Tasapaksua toimintaa *Jatkoaika.com*.  13.4.2009. Jatkoaika r.y. Viitattu 13.6.2013.
9. ↑  HIFK hankki Dale Clarken ja Juha-Pekka Haatajan *Jatkoaika.com*.  23.4.2009. Jatkoaika r.y. Viitattu 21.4.2011.
10. ↑  Wärn siirtyy Pelicansiin – Sihvoselle jatkosopimus *Jatkoaika.com*.  21.4.2011. Jatkoaika r.y. Viitattu 21.4.2011.
11. ↑  Sankareita vai nollia? Seuraa näitä liigapelaajia! *Jatkoaika.com*.  13.9.2012. Jatkoaika r.y. Viitattu 13.6.2013.
12. ↑  Koivunen, Tommi: Max Wärnin kuiva kausi päättyi *Jatkoaika.com*.  21.4.2011. Jatkoaika r.y. Viitattu 13.6.2013.
13. ↑  Wärn jättää Pelicansin – siirtyy JYPiin *Jatkoaika.com*.  25.5.2012. Jatkoaika r.y. Viitattu 13.6.2013.
14. ↑  Korkalainen, Jere: JYPin pelaaja-arvostelut 2013-2014 *Jatkoaika.com*.  18.4.2014. Jatkoaika r.y. Viitattu 4.5.2014.
15. ↑  Wärn lähtee olympiamaisemiin *Jatkoaika.com*.  21.5.2014. Jatkoaika r.y. Viitattu 22.12.2014.
16. ↑  HIFK-kasvatti jatkaa KHL:ssä – taskuun kaksivuotinen sopimus *suomikiekko.com*.  1.5.2015. Nordic Sport Media. Viitattu 12.8.2016.
17. ↑  Kokenut liigahyökkääjä vapaille markkinoille – KHL-sopimus purettu *suomikiekko.com*.  29.3.2016. Nordic Sport Media. Viitattu 12.8.2016.
18. ↑  Video: KHL-seura hankki suomalaishyökkääjän – tappeli heti *suomikiekko.com*.  12.8.2016. Nordic Sport Media. Viitattu 12.8.2016.
19. ↑  Max Wärn siirtyy Ruotsiin *Sportti.com*.  30.6.2017. Sport Content Oy. Viitattu 21.9.2017.
20. ↑  Max Wärn vahvistamaan hyökkäystä *Jokerit.com*.  19.10.2018. Jokerit Hockey Club Oy.  Arkistoitu 20.10.2018. Viitattu 20.10.2018.
21. ↑  Lahtinen, Miikka: Ikävä uutinen: Jokerit-hyökkääjä loukkaantui jälleen – pahimmassa tapauksessa kausi ohi *suomikiekko.com*.  15.2.2019. Nordic Sport Media. Viitattu 13.3.2019.
22. ↑  Uutta: Entinen maajoukkuepelaaja Max Wärn lopettaa jääkiekkoilijauransa *jatkoaika.com*. Viitattu 14.2.2020.
23. ↑  BEST PLAYERS PER GAME  24.4.2005. IIHF. Viitattu 12.8.2016. (englanniksi)
24. ↑  A-maajoukkueen ensimmäinen MM-leiriryhmä nimetty *finhockey.fi*.  26.3.2009. Suomen Jääkiekkoliitto – Finlands Ishockeyförbund ry. Viitattu 13.6.2013.
25. ↑  Finland vs Slovakia – EHC – Euro Hockey Challenge – Boxscore *pointstreak.com*.  8.4.2016. Pointstreak Sports Technologies Inc. Viitattu 21.9.2017.